Другі семінар даследаваў дыскурсіўны лёс інтэрнэт-паведамлення ў паўсядзённай навучальнай сітуацыі. Прысутным быў прапанаваны для аналізу тэкст, пазбаўлены часткі элементаў пісьменнай тэкстуальнай арганізацыі (вялікая колькасць памылак, адсутнасць разбіўкі на абзацы, бачная перавага ў тэксце пафасу над логасам). Першая палова заняткаў, якія прытрымліваліся нарматыўнай устаноўкі, развівалася як прынцыповая крытыка паведамлення. Прысутныя актыўна выкарыстоўвалі рэсурс персаналізацыі выказвання, былі схільныя ацэньваць яго аўтара ў тэрмінах інтэлектуальнай недастатковасці, наўмыснай эпатажнасці, а аўтарскую пазіцыю як правакатыўную ці сутнасна акультурную. І толькі пераход у другой частцы заняткаў да захраслагадыскрэтнага і зваротна-паступальнага аналізу тэксту дазволіў удзельнікам семінара выявіць у вонкава без-вобразным паведамленні і змястоўную глыбіню, і эфектыўны педагагічны прыём. 